På det første norske arbeidermøte i 1880 fremsatte han, og fikk vedtatt forslag om kortere arbeidstid, andel i utbytte, kontroll av bankvesenet, statsstøtte til sykekasser og arbeiderforeninger. Han stiftet i Halden en rekke allmennyttige institusjoner: Arbeidernes aldershjem i byen og Tistedal, folkebibliotek, museum og mer. Han var en ivrig forkjemper for folkepensjon, syketrygd og andre sosiale reformer.